**Regler for Præcision modificeret fra de gældende FAI regler.**

Minimumsrunder for hold/individuel ved DM er 4 runder og max runder 8 runder, derefter springes semifinale og finale, således den individuelle vinder kan findes over max 10 runder.

Minimumsrunder ved øvrige konkurrencer er 3 runder. max runder 6 runder.

Der springes kun holdpræcision ved DM.

Hvert hold udpeger en Teamleader.

Juryen består af Teamleader, samt stævneleder.

Der springes A-individuel semifinale med de bedste 8 springere, samt finalerunde med de 4 bedste springere.

Der springes B-individuelt en 9 runde, som er deres finalerunde, med de bedste 4 bedste.

Ved samme score går alle med samme score videre, i henholdsvis semifinale og finale.

Der springes på 4 mands hold. Bedste 3 scorer tæller.

B-rækken er åben for alle springere uanset antal spring, det der her er gældende er antal spring i en præcision skærm, som max må være 300 spring. Man kan kun deltage i én række, dog kan holdene sammensættes så der optræder både A, B og C springere på samme hold.

C-rækken er åben for alle springere med B certifikat og springes som udgangspunkt i en elev skærm, dog max Wing load 1,1(500 g pr kvadrat fod)

I holdscoren er max.16 cm.

B-springere måles ud til 2.00.

C-springere måles ud fra et point system.

**Springhøjder:**

Normalt 1000 meter, som kan sættes ned til 900 meter.

Rene B- eller C- hold springer fra 1200 meter, som kan sættes ned til 1000m, hvis der springes i min. 2 overflyvninger.

800/700 for individuelle springere i klasse A.

900/800 for individuelle springere i klasse B.

1000m for individuelle springere i klasse C.

Hvis der er B eller C springere på et hold og det ønskes af holdet, kan der springes 2 og 2.

Hvis lige score efter endt konkurrence bliver placeringen afgjort ved omspring. Hvis dette ikke er muligt deles placeringen.

Derudover springes efter gældende FAI regler.